Το διαμέρισμα ήταν σε ιδανική τοποθεσία. Όλες οι αποστάσεις γίνονταν με τα πόδια. Άν κανείς έχει αυτοκίνητο θα πρέπει να έχει στο μυαλό του ότι όοοολο το κέντρο της πόλης έχει ελεγχόμενη στάθμευση που σημαίνει ότι πρέπει να αγοράσει κανείς κάρτες, πράγμα οικονομικά ασύμφορο, ή να βρεί parking και να το πληρώνει extra ανά ημέρα.
Αν και η πολυκατοικία βρίσκεται επί της Τσιμισκή, το διαμέρισμα έχει απόλυτη ησυχία. Η πρώτη εντύπωση ήταν πολύ καλή. Πρόκειται για ένα διαμέρισμα που δεν του λείπει τίποτα (καθαριστικά, πετσέτες, σεντόνια, σαμπουάν, TV, ηλ. συσκευές, πιάτα, ζάχαρη, καφές, προσεγμένα έπιπλα, καλαίσθητοι χώροι, θέρμανση/ψύξη).
Παράθυρο έχουν 2 από τα υπνοδωμάτια και το σαλόνι αλλά όχι οι υπόλοιποι χώροι. Πρέπει να σημειωθεί ότι δεν υπάρχει μπαλκόνι και ότι δυστυχώς δεν υπάρχει ηχομόνωση εντός του διαμερίσματος. Τα πάντα ακούγονται μεταξύ υπνοδωματίων και σαλονιού. Ένα από τα στοιχεία που δυσκόλεψε την διαμονή μας ήταν ότι τα ντουζ δεν είχαν σχεδόν καθόλου πίεση (ούτε οι νιπτήρες). Αυτό μας ανάγκαζε να μην μπορούμε να χρησιμοποιούμε και τα δύο ντουζ ταυτόχρονα και επιπλέον αντί το ντουζ να διαρκεί 5 λεπτά, διαρκούσε 15 και! λόγω της ελάχιστης πίεσης του νερού. Ειδοποιήσαμε την κοπέλα που διαχειρίζεται το διαμέρισμα αυτό, μας είπε ότι θα ψάξει να βρεί υδραυλικό αλλά λόγω των εορτών του Πάσχα ήταν αδύνατον. Λογικό. Απλά αυτό είναι κάτι το οποίο το ελέγχει κανείς πριν διαθέσει το διαμέρισμα του, καθώς είναι μία από τις βασικές ανάγκες. Ευτυχώς που ήμασταν μόνο 4 άτομα και με υπομονή κάπως τα βολέψαμε, αν ήμασταν 8 αυτό θα είχε δημιουργήσει τεράστιο πρόβλημα στην παραμονή μας. Όσο για την καθαριότητα όλα εκ πρώτης όψεως φαίνονταν καθαρά και στην εντέλεια, παρ'όλα αυτά μέσα στα 5 πρώτα λεπτά εντοπίσαμε: μακρυές τρίχες στον τοίχο του ενός ντουζ, χνούδια/τριχάκια στον έναν νιπτήρα, μη καθαρά πιάτα στο ντουλάπι και σπόρια στον έναν καναπέ. Όλα τα παραπάνω αμέσως μας έκαναν να αμφιβάλλουμε για την πραγματική καθαριότητα του σπιτιού.
Άν δοθεί αρκετή προσοχή στα παραπάνω και βελτιωθούν οι συνθήκες, τότε θα μπορούσε να θεωρηθεί μια πολύ καλή επιλογή για όποιον ψάχνει κάτι στο κέντρο.